DIRECȚIA BIODIVERSITATE

 Nr. înreg.: 182183

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

Derogarea este acordată Societății Geostud S.R.L., în scopul realizării unui studiu științific în cadrul proiectului „ Protecția și reabilitarea litoralului românesc al Mării Negre în zona Stăvilareor Edighiol și Periboina”.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr.4474/20.01.2022, de asemenea, permisul favorabil pentru desfășurarea activității, al Administrației Biosferei Delta Dunării, nr.1/04.01.2022, s-a elaborat proiectul de Ordin pentru aprobarea derogării în scop științific pentru speciile: *Alosa immaculata, Alosa tanaica, Acipenser gueldenstaedtii, Acipenser stellatus, Belone belone belone, Chelidonichthys lucerne, Dasyatis Pastinaca, Huso huso, Liza aurata, Liza saliens, Mesogobius batrachocephalus, Mugil cephalus, Mullus barbatus ponticus, Neogobius ratan, Platichthys flesus, Pomatomus saltatrix, Pomatoschistus marmoratus, Pomatoschistus minutus, Raja clavate, Salmo labrax, Syngnathus abaster, Trachinus draco, Aspius aspius, Cobitis taenia Complex, Gymnocephalus baloni, Gymnocephalus schraetzer, Misgurnus fossilis, Pelecus cultratus, Rhodeus amarus, Romanogobio kesslerii, Romanogobio vladykovi, Sabanejewia bulgarica, Umbra krameria, Zingel streber, Zingel zingel, Carassius auratus auratus, Carassius Carassius, Chalcalburnus chalcoides mento, Esox reichertii, Leuciscus borysthenicus, Leuciscus idus, Neogobius syrman, Perca fluviatilis, Sander lucioperca, Sander volgensis, Silurus soldatovi, Umbra krameria, Vimba vimba,* pe care îl supunem spre aprobare.

DIRECTOR

Daniela DRĂCEA

 Roxana IONESCU

 Director adjunct, Direcția Biodiversitate

 Elaborat: Pasmangiu Ștefan

 Consilier, Direcția Biodiversitate